ከምቲ ገጣሚ መለስ ንጉሰ ኣብ ሓንቲ ግጥሙ፡ ገጣማይ ስሙ ሰማይ ድራሩ ማይ ዝበሎ፡ ወዲ ኳዳ እውን ስነ ጥበባውያን ኤርትራ ማዕረ እቲ ዝሃልክዎ ኣታዊ ከምዘይረኽቡ እዩ ዝዛረብ። "ኣብ ዓድኻ ኮንካ ኣፍሪኻ ምዝርጋሕን ነቲ ኣብ ዝተፈላለየ ኩርናዓት ዓለም ዘሎ ኤርትራዊ ነቲ ስራሕካ ከስተማቕረልካ እንተኽኢሉ ንዕኡ ዝበቅዕ እውን ክትሰርሕ እንተኽኢልካ እዚ ካብ ደሞዝን ካብቲ ትረክቦ ገንዘብን ንላዕሊ'ዩ" ኸኣ ይብል። ነዚ ከብርህ እንከሎ ድማ " ኣብ ኣካዳሚ ኣዋርድ እንድሕር ርኢና 1 ሚልዮን ዶላር ይሽለሙ፡ ነቲ ገንዘብ ግን ጠቒሰሞ ኣይፈልጡን እዮም፡ ካብቲ ገንዘብ ንላዕሊ ግን ነቲ ዝና፡ ነቲ ክብሪ እዮም ዝረቑሑ" ይውስኽ። ብምስዓብ "እቲ ንፍርያትና ርእዩ ኣስተማቒሩ፡ እዚ ጎዲሉ እዚ ጽቡቕ ኣሎ ዝብለና ተዓዛባይና፡ እዚ እዩ ገንዘብና ብእኡ ኢና ንዓግብ፡ እምበር ብመጠን ናብራን እንድሕር ርኢናዮ ግን ፍልይ ይብል'ዩ" ኸኣ ይብል። ወዲ ኳዳ ትደርፍ ዲኻ?
